ועדת הכלכלה, כנסת 15, פרוטוקול מספר 452, 2002-05-07 12:30

חברי הוועדה: תאופיק חטיב אחמד טיבי

מוזמנים: עידית צ'רנוביץ עוזרת שר התקשורת דינה עברי-עומר, עו"ד משרד התקשורת נגה רובינשטיין,עו"ד משרד המשפטים רביב סובל אגף תקציבים, משרד האוצר נאוה בת-צור סמנכ"ל רדיו, הרשות השנייה לטלוויזיה ורדיו דורון אבני,עו"ד יועץ משפטי, הרשות השנייה לטלוויזיה ורדיו ג'עפר פרח מנהל מרכז מוסאווה עלאא חליחל מרכז מוסאווה

מנהלת הוועדה: תקנות הרשות השנייה לטלוויזיה ורדיו (השתתפות במכרז לזכיון לשידורי רדיו בשפה הערבית), התשס"ב-2002.

אברהם פורז: אנחנו דנים בתקנות הרשות השנייה לטלוויזיה ורדיו (השתתפות במכרז לזכיון לשידורי רדיו בשפה הערבית), התשס"ב-2002.

אורי אולניק: כידוע לכולם, פעלה בעבר תחנה באיזור הצפון בשם רדיו 2000.

אורי אולניק: לא משנה עכשיו מה היה התהליך, אבל בסופו של דבר התחנה הפסיקה את הפעילות שלה ומאז מנסה הרשות השנייה לטלוויזיה ורדיו לפתח מחדש את הענף של שידורי רדיו בשפה הערבית.

אורי אולניק: אנחנו במשרד התקשורת נענינו לפנייתה של הרשות השנייה לטלוויזיה ורדיו להגדיר את איזור הכיסוי של התחנה במכרז, באופן שיוכלו לשמוע את התחנה לא רק מי שנוסע בכבישי הגליל אלא גם מי שנמצא באיזור המשולש.

אורי אולניק: על ידי זה קיווינו שהאטרקטיביות של התחנה הזאת תהיה יותר גדולה כי קהל היעד שלה יכיל את רוב האוכלוסייה הערבית בישראל.

אורי אולניק: בימים אלה מתפרסם המכרז, לאחר שהוא כבר פעם אחת התפרסם ולא היה מי שפנה.

אברהם פורז: היה מכרז?

אורי אולניק: הרשות השנייה לטלוויזיה ורדיו פירסמה מכרז.

אורי אולניק: כיוון שלא היו מתמודדים היא נאלצה לבטל את המכרז ולפרסמו מחדש בימים אלה.

אורי אולניק: מאחר והיתה התעניינות מצד גורמים שמבחינה מסחרית ראו במכרז הזה סוג של פוטנציאל עסקי, ומאחר שהכנסת במהלך חודש במרץ חוקקה את תיקון החוק ברדיו האיזורי, ומאחר שבאותו תיקון ניתן בידי שר התקשורת להתקין תקנות ולפנות לוועדה המכובדת כדי שתאשר לו את התקנות, פנינו לוועדה בבקשה להתקין את התקנות באופן שיתאפשר לגורמים שמעורבים בענף התקשורת להצטרף למכרז התלוי ועומד בימים אלה.

אורי אולניק: צריך לזכור שמדובר בתחנה סקטוריאלית, לכן אנחנו בהחלט לא רואים מניעה לבוא ולאפשר במגזר הזה קצת יותר חופש פעולה.

אורי אולניק: אנחנו לא חושבים שתהיה איזו שהיא פגיעה במובן הריכוזיות והשליטה בענף התקשורת אם ייכנסו גם מתחרים נוספים לתוך המכרז התלוי ועומד.

אברהם פורז: מה הכוונה?

אברהם פורז: מי שיש לו בערוץ 2 או בכבלים יוכל להתמודד?

נאוה בת-צור: הוא יוכל להתמודד במגבלות מסויימות.

נאוה בת-צור: אחת הבעיות שהיתה לתחנה הקודמת היתה חוסר מקצועיות בהפעלת שידורים.

נאוה בת-צור: אפשר אולי לברך על זה שייכנסו גורמים שיש להם נסיון בהפעלת שידורים.

נאוה בת-צור: מי שיוכל להשתתף זה אחד שלא מחזיק יותר מ24% באמצעי שליטה מסוג כלשהו.

אורי אולניק: הנוסח שמופיע במכתבו של שר התקשורת לוועדה הוא נוסח יותר ליבראלי, כי הוא מאפשר למישהו בעל עניין בלווין, בעל עניין בכבלים או בעל עניין בזכייני ערוץ 2 לבוא ולהשתתף במכרז.

אורי אולניק: מאחר ויש מחלוקות רציניות בנושא הבעלויות הצולבות בין הגורמים המעורבים, באנו היום עם הצעה שמצמצמת את הליבראליות שהועלתה בהצעתו של שר התקשורת.

אחמד טיבי: זה נוסח של המנכ"ל?

אורי אולניק: זה נוסח שמוסכם על משרד המשפטים, משרד התקשורת והרשות השנייה לטלוויזיה ורדיו.

אורי אולניק: הוא מאפשר למי שהוא היום בעל מניות בערוץ 10 או בערוץ 2, דהיינו קשת, רשת וטלעד, והיקף השליטה שלו לא עולה על 24%, לגשת לתחנה הערבית, ובלבד שהוא לא יהיה בעל השליטה בה ולא יעלה על 40%.

ג'עפר פרח: בנוסח הקיים זה לא ברור.

אורי אולניק: למה?

אורי אולניק: כתוב 40%.

אברהם פורז: לא משנה הנוסח.

אורי אולניק: אני מסביר את הרעיון.

אברהם פורז: יתאימו את הנוסח להחלטה.

אורי אולניק: הרעיון הוא לפתוח את הדלת בפני מתעניינים פוטנציאליים שיש להם כבר עיסוק בתחום הטלוויזיה המסחרית שחיה מפרסומות מסחריות, כדי שהפעם יהיה מי שייגש.

תאופיק חטיב: ואם יש לו 24% בתבל?

אורי אולניק: הוא לא יכול לגשת.

אברהם פורז: האם יש לכם יסוד סביר להניח שאחרי התיקון הזה יהיו מתמודדים במכרז, או שתחזרו אלינו בעוד כמה חודשים?

אורי אולניק: היו פניות אל הרשות השנייה ואל השר מצד מתעניינים פוטנציאליים.

אורי אולניק: לולא הפניות האלו לא היינו פה היום.

נאוה בת-צור: כרגע רכשו את המכרז 6 קבוצות.

נאוה בת-צור: אחת מהקבוצות מעוניינת בתיקון.

נאוה בת-צור: הבוקר קיבלתי עוד טלפון מקבוצה שביקשה אורכה להגשת המכרז במידה והתיקון יתקבל.

נאוה בת-צור: קרוב לוודאי שהמועצה תענה לזה בחיוב.

נאוה בת-צור: אנחנו חושבים שחשוב מאוד שיהיה ריבוי של מתמודדים.

אברהם פורז: כן, אבל לחלק מהמתמודדים התקנות האלה לא נוגעות.

אורי אולניק: רכישה איננה ערובה להצלחת המכרז, אבל הפעם אנחנו יותר אופטימיים.

אברהם פורז: למרות ריבוי הרוכשים, ההנחה היא שדווקא אלה שהתקנה צריכה לעזור להם הם היותר רציניים.

אורי אולניק: בערוץ 10 עשרות רכשו את המכרז, אבל בסוף באו 4.

ג'עפר פרח: אני חושב שנעשה פה משהו לא תקין.

ג'עפר פרח: המכרז יצא לפני כחודש וחצי.

ג'עפר פרח: כבר פעם אחת יצא מכרז.

ג'עפר פרח: עכשיו, אחרי שנה וחצי, נזכרים שצריך לעשות תיקון.

ג'עפר פרח: מביאים תיקון שמיועד לקבוצה אחת.

ג'עפר פרח: זה מאוד בעייתי.

ג'עפר פרח: כל הדיון העקרוני על בעלויות צולבות, הוא דיון עקרוני שמתקיים כבר שנים ולגבי כל התחנות.

ג'עפר פרח: אני חושב שזה לא תקין לקחת את השידורים בערבית.

ג'עפר פרח: .

אברהם פורז: אבל החוק מאפשר את זה.

אורי אולניק: רק לאחרונה עבר חוק שאיפשר את זה.

ג'עפר פרח: זה אחרי שהמכרז יצא והקבוצות רכשו.

ג'עפר פרח: פתאום באה הקבוצה ואומרת.

ג'עפר פרח: .

אברהם פורז: הם פוחדים להישאר עוד הפעם בלי מתמודדים.

ג'עפר פרח: החשש שלנו הוא, שזה הולך לתקוע את המכרז.

ג'עפר פרח: עכשיו אנחנו שומעים שיש מתעניינים שמבקשים לדחות את המועד האחרון להגשת המכרז.

ג'עפר פרח: אני חושב שהאוכלוסייה הערבית כבר לא צופה בערוצים המסחריים, בלוויינים.

אורי אולניק: אין עניין של צפייה.

אורי אולניק: מדובר על רדיו.

ג'עפר פרח: יש היום 35 תחנות פיראטיות ערביות ברדיו.

אחמד טיבי: באיזור הזה.

ג'עפר פרח: אם מישהו מתל-אביב ישים שם מנהל שלא קשור לשטח, שלא קשור לאוכלוסייה הערבית, גם הרדיו הזה ייסגר.

ג'עפר פרח: אם מגבילים את זה, אז למה ל-40%?

אברהם פורז: זה די שרירותי, אני מסכים איתך.

ג'עפר פרח: אני חושב שצריך להגביל את זה להרבה פחות מ-40%.

אברהם פורז: צמצמו את זה.

ג'עפר פרח: זה לא ברור.

ג'עפר פרח: ההחלטה של הוועדה צריכה להיות ברורה.

ג'עפר פרח: הנוסח החדש לא הובא למועצת הרשות.

אברהם פורז: אבל זה סמכות השר.

ג'עפר פרח: חבל שהדיון הזה מתקיים בצורה כזאת.

ג'עפר פרח: יש 6 קבוצות שמתמודדות.

ג'עפר פרח: היה צריך להזמין את 6 הקבוצות כדי לשמוע את דעתן.

אברהם פורז: זאת תקנה.

אברהם פורז: קבוצה שיש לה עד 40% לא חייבת לזכות.

אברהם פורז: יכול להיות שתזכה קבוצה שהתקנה הזאת בכלל לא רלוונטית לגביה.

אברהם פורז: את סיכויי הזכייה אני לא יודע.

אברהם פורז: כמה, אגב, עולה לרכוש את המכרז?

נאוה בת-צור: העותק עשרת אלפים שקלים.

עלאא חליחל: אין סיבה לחשוש מחוסר כדאיות כלכלית.

עלאא חליחל: יש לנו 3 יזמים בקבוצה.

עלאא חליחל: אין חשש שלא ייגשו למכרז.

אורי אולניק: מדוע בפעם הקודמת לא ניגשו?

עלאא חליחל: אתה לא יכול לשאול אותי, אני לא הייתי בפעם הקודמת.

עלאא חליחל: אני מכיר 4 שפעילים מאוד בעניין הזה ורוצים לגשת.

עלאא חליחל: אין להם תמיכה מזכיין של ערוץ 2.

עלאא חליחל: למה צריך את זה?

אברהם פורז: זה לא אומר שאם נתקן את התקנה הם לא יזכו.

אברהם פורז: זה רק פותח את הדלת.

עלאא חליחל: אני רק חולק על ההנחה היסודית שיש חשש.

אחמד טיבי: כלכלית אין סיכוי לקבוצות הערביות הניגשות מול ענקי התקשורת.

אברהם פורז: אני לא בטוח.

ג'עפר פרח: צריך להוכיח גב כלכלי במכרז.

תאופיק חטיב: רוצים להשוות אנשים שאין להם שום גב כלכלי ל"ענקים" של התקשורת.

תאופיק חטיב: זה נכון שכדאי שיהיה פתח יותר רחב לכניסת יותר ויותר אנשים, אבל עצם זה שנתנו אפשרות שליטה של 40% זה יגרום לכך ששני זכיינים יישלטו בעסק הזה.

אברהם פורז: אבל מי שרוצה תחנה בערבית לא חייב לקחת שותפים מהתחום?

אברהם פורז: אם הייתי צריך לפתוח תחנה בערבית הייתי לוקח שותף שיתמצה.

תאופיק חטיב: בסדר, אבל 40% זה דבר שנותן אפשרות של שליטה טוטאלית לשני זכיינים.

תאופיק חטיב: אם המדיניות היא מדיניות ליבראלית,

תאופיק חטיב: אז למה לתת פה אפשרות חזקה?

תאופיק חטיב: למה לא 20%?

אברהם פורז: צמצמו את זה.

אברהם פורז: זה התחיל ביותר, לא?

אחמד טיבי: אין ספק שכאשר אתה מתיר לאנשים בעלי אמצעים להיכנס, כמו ערוץ 10 או ערוץ 2, הם יהיו עדיפים על 6 הקבוצות המקומיות.

אחמד טיבי: זה מצב לא שוויוני מבחינת היכולת.

אחמד טיבי: אין לי ספק שמי שתיקן את החוק הזה לא רצה שהקבוצות הערביות ישלטו ברדיו הערבי, אלא שיהיה אפוטרופוס יהודי.

אברהם פורז: אל תתעלם מזה שהיה מכרז שלא העלה תוצאות.

אברהם פורז: היתה גם תחנה שנפלה.

אחמד טיבי: אפשר היה להציל את התחנה הזאת.

אחמד טיבי: היא נפלה גם משיקולים פוליטיים.

נאוה בת-צור: ממש לא.

אחמד טיבי: אנחנו יודעים שאמרו שהיא הסיתה בזמן ההפגנות.

אחמד טיבי: .

נאוה בת-צור: חבר הכנסת טיבי, היא אפילו לא הגישה בקשה לתקופת זכיון שנייה.

נאוה בת-צור: ביקשנו שהיא תגיש והיא לא הגישה.

נאוה בת-צור: היא סגרה את עצמה.

אחמד טיבי: אין לי ספק שהחברה תיקח שותפים ערבים, אבל מי שיהיה בעל השליטה זה יהיה השותף האסטרטגי.

אחמד טיבי: זה מה שיהיה בסופו של דבר.

אחמד טיבי: על זה אני מתריע.

אברהם פורז: אבל יכול להיות באותה מידה, חבר הכנסת טיבי, איזה גורם יהודי של 40% שלא בא מתחום התקשורת.

אחמד טיבי: סביר להניח שהוא לא יתעניין בזה.

אברהם פורז: במובן הזה של גורם יהודי חזק התקנה הזאת לא פותרת את הבעיה.

אחמד טיבי: אני לא באתי לכאן להגיד שאני מתנגד שיהודים יגשו.

אחמד טיבי: לדעתי חלק מ-6 החברות באים במשותף, אבל אין שם את הקטע הזה של השותף האסטרטגי של 40%.

אברהם פורז: אני לא יכול לקבל עכשיו החלטה.

אברהם פורז: רצוי לקיים הצבעה.

אברהם פורז: אני אבקש התייעצות סיעתית.

אברהם פורז: מחר תתקיים ההצבעה.

אתי בנדלר: אין ספק שנדרשת הסכמת המועצה לנוסח החדש.

אתי בנדלר: סדר הדברים הנכון הוא הסכמת המועצה ולאחר מכן אישור הוועדה.

אתי בנדלר: גם אם אישור הוועדה יינתן, האישור לא ייכנס לתוקפו עד שהמועצה תדון.

דורון אבני: באנו בדברים עם משרד התקשורת בעניין הזה.

דורון אבני: אנחנו מודעים לבעייתיות הזאת.

נאוה בת-צור: אחד מהשיקולים לבחירת הזוכה זה אפיון התוכניות ומגוון ההצעות לאור התאמת מגמות הרשות, דרישות ההצעה לסקטור.

נאוה בת-צור: .

אברהם פורז: הגברת בת-צור, כשרוצים שמישהו יזכה.

אברהם פורז: .

נאוה בת-צור: לא.

נאוה בת-צור: היו דיונים במועצה.

נאוה בת-צור: המועצה החליטה מפורשות "מתוך מגמה להעדיף הצעה אשר זיקתה לאיזור, לסקטור חזקה וטבעית, ואשר תשקף טוב יותר את מגוון הדיעות והטעמים ותתן ביטוי למרקם החברתי, בין היתר את כוח האדם השידורי והבעלים.

נאוה בת-צור: "

אברהם פורז: אנחנו נקיים מחר את ההצבעה.

אברהם פורז: אני מאוד מודה לכם.